Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 138/14/7710	Stará Ľubovňa, 30.5.2014
EEČ : 2-59-64-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Spôsobenú škodu vo výške 252,11  € si poškodený XXXXX  voči obvinenému nenárokuje, nakoľko  škoda  mu bola uhradená v plnej výške.

Podľa § 224 ods. 1 Trestného poriadku obvinený  XXXXX  zložil na verejnoprospešné účely sumu vo výške 30,- € ktorú celú sumu určil štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-XXXXX
Obvinený XXXXX po predchádzajúcom nájdení spamu na stránkach spol. Azet - pokec.sk, v diskusnom fóre v približnom znení  "kto chce nakupovať zadarmo", na poplatok 10,- € získal od doposiaľ neznámej osoby údaje k platobnej karte Master Card Standard č. XXXXX vedenej vo VÚB k účtu č. XXXXX na meno XXXXX a následne za využitia týchto údajov v dňoch od 24.11.2013 do 28.11.2013 vykonal spolu štyri internetové nákupy z internet schopingov zo zahraničia to dňa 24.11.2013 nákup dvoch tričiek v cene 23,- € a nákup rôznych sprchových gélov, šampónov, toaletných sprejov a pod. v cene 229,11 €, pričom ďalšie dve transakcie v sumách 81,72 € a 0,74 € dňa 28.11.2013 už neboli zrealizované z dôvodu zablokovania platobnej karty samotným poškodeným, čím XXXXX spôsobil škodu v sume 252,11 €.

Odôvodnenie: 
	Uznesením vyšetrovateľa Odboru kriminálnej polície, odd. vyšetrovania XXXXX  sp. zn. ORP-XXXXX z 25.02.2014 bolo začaté trestné stíhanie a  súčasne vznesené obvinenie ml.  XXXXX  pre prečin  neoprávneného vyrobenia a používania platobného prostriedku, elektronických peňaží alebo inej platobnej karty podľa  § 219 ods. 1 Tr. zák.

	Obvinený ml.  XXXXX  uvedený prečin spáchal na tom skutkovom základe, že po predchádzajúcom nájdení spamu na stránkach spol. Azet - pokec.sk, v diskusnom fóre v približnom znení  "kto chce nakupovať zadarmo", na poplatok 10,- € získal od doposiaľ neznámej osoby údaje k platobnej karte Master Card Standard č. XXXXX vedenej vo VÚB k účtu č. XXXXX na meno XXXXX a následne za využitia týchto údajov v dňoch od 24.11.2013 do 28.11.2013 vykonal spolu štyri internetové nákupy z internet schopingov zo zahraničia to dňa 24.11.2013 nákup dvoch tričiek v cene 23,- € a nákup rôznych sprchových gélov, šampónov, toaletných sprejov a pod. v cene 229,11 €, pričom ďalšie dve transakcie v sumách 81,72 € a 0,74 € dňa 28.11.2013 už neboli zrealizované z dôvodu zablokovania platobnej karty samotným poškodeným, čím XXXXX spôsobil škodu v sume 252,11 €.

Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 219 ods. 1 Trestného zákona možno za prečin neoprávneného vyrobenia a používania platobného prostriedku, elektronických peňaží alebo inej platobnej karty uložiť trest odňatia slobody na jeden rok až päť rokov.

	Po skončení vyšetrovania poverený príslušník PZ predložil na tunajšiu okresnú prokuratúru dňa 25.04.2014 vyšetrovací spis s návrhom na uzatvorenie zmieru, s ktorým sa dozorujúci prokurátor stotožnil a po preskúmaní spisového materiálu  udelil mediačnému a probačnému úradníkovi Okresného súdu XXXXX súhlas na vykonanie mediácie.

	Následne bola na okresnom súde vykonaná mediácia, počas ktorej obvinený, zákonný zástupca obvineného, obhajca obvineného, zástupca ÚPSVaR a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 16.05.2014 uzatvoril s poškodeným dohodu o uzatvorení zmieru. 

Z uzatvorenej dohody je zrejmé, že  poškodený pri uzatváraní dohody vyhlásil, že voči obvinenému si neuplatňuje žiadnu škodu, nakoľko suma 252,11 € mu bola v plnej výške uhradená obvineným.

	Podľa § 224 ods. 1 Trestného poriadku obvinený ml.  XXXXX  zložil na verejnoprospešné účely sumu vo výške 30,- €, ktorú celú sumu určil štátu na peňažnú pomoc poškodeným podľa osobitného zákona.

Zo spisového materiálu vyplýva, že obv.  ml.  XXXXX  je študentom cirkevnej  školy úžitkového výtvarníctva, žije v spoločnej domácnosti s  rodičmi a nie je vlastníkom žiadneho majetku. Z miesta trvalého bydliska aj školou  je  hodnotený kladne.  Nebol riešený v komisií verejného poriadku. Podľa odpisu z registra trestov  doposiaľ nebol súdne trestaný. Na úseku sociálnej kurately  doposiaľ nebol evidovaný.

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu  sťažnosť nie je prípustná. (§ 185 a nasl. Tr. por.)

JUDr. Katarína Greculová
prokurátorka